19/06/2014 | Administración LocalMunicipal
Coristanco
Aprobación definitiva do estudo de detalle modificado para reaxuste de aliñacións na primeira travesía do Muíño-Coristanco

ANUNCIO O Pleno ordinario do Concello de Coristanco, en sesión celebrada o día 28 de maio de 2014, adoptou, entre outros o acordo relativo ao “Estudo de detalle modificado da Primeira Travesía do Muíño”, que a continuación se transcribe: “Primeiro. –Estimar a alegación formulada por Edelmira Maria Sanchez de Cañete Oddo ao Estudo de detalle modificado para reaxuste de aliñacións na Primeira Travesía do Muiño, conforme aos argumentos técnicos expostos no informe emitido por D. Ángel L. Monteoliva Díaz”. Segundo. –Desestimar a alegación formulada por Yubin Pablo Moises Heraso El Hassany, Iban Carlos Chini De la Morena e Erica Carmen Udo Mathe, ao estudo de detalle modificado para reaxuste de aliñacións na Primeira Travesía do Muíño conforme aos argumentos técnicos expostos no informe emitido por D. Ji Chene Hammaoui”. Terceiro. –Aprobar definitivamente o estudo de detalle modificado para reaxuste de aliñacións na Primeira Travesía do Muíño, aprobado inicialmente por resolución da Alcaldía de data 10/02/2014. Cuarto. –Publicar este acordo no Diario Oficial de Galicia e o documento que conteña a súa normativa e as ordenanzas, no Boletín Oficial da Provincia, no prazo dun mes dende a súa publicación” Coristanco, 29 de maio de 2014. O alcalde Antonio Pensado Plágaro ESTUDIO DE DETALLE MODIFICADO PARA REAXUSTE DE ALIÑACIÓNS EN 1.ª TRAVESÍA DO MUÍÑO. CORISTANCO PROMOTOR: CONCELLO DE CORISTANCO ARQUITECTO: D. ION MARIAN VALENTIN ANTONIO DAYNES GUILLAMAT DATA: ABRIL DE 2014 DOCUMENTO DE APROBACIÓN DEFINITIVA ÍNDICE A.–MEMORIA: 1.–Promotor do estudo de detalle modificado.2.–Obxecto do estudo de detalle modificado.3.–Antecedentes urbanísticos.4.–Solución adoptada. Fixación de parámetros urbanísticos.5.–Xustificación do cumprimento da lexislación de accesibilidade e supresión de barreiras arquitectónicas na comunidade autónoma de Galicia. B.–PLANOS: Información I.01.–Situación. I.02.–Plano de ordenación de solo urbano. Clasificación do solo e aliñacións. Ordenación O.01.–Plano de proposta. Aliñacións e zonificación. O.02.–Plano de proposta. Cotas e rasantes. ESTUDIO DE DETALLE MODIFICADO PARA REAXUSTE DE ALIÑACIÓNS EN 1.ª TRAVESÍA DO MUÍÑO. CORISTANCO PROMOTOR: CONCELLO DE CORISTANCO ARQUITECTO: D. ION MARIAN VALENTIN ANTONIO DAYNES GUILLAMAT DATA: ABRIL DE 2014 MEMORIA 1.–PROMOTOR DO ESTUDO DE DETALLE MODIFICADO. O promotor do ESTUDO DE DETALLE MODIFICADO é o Concello de Coristanco, con C. I. F. n.º P-XXXXXXXXX y con domicilio en Avda. Fisterra, 112, San Roque, Coristanco (A Coruña). 2.–OBXECTO DO ESTUDO DE DETALLE. O presente documento formúlase ao abeiro do artigo 73 da Lei 9/2002 de ordenación urbanística e protección do medio rural de Galicia e en desenvolvemento do Plan Xeral de Ordenación Municipal del Concello de Coristanco en vigor. Artigo 73.–Estudos de detalle.1. En desenvolvemento dos plans xerais, plans parciais e especiais poderán redactarse estudios de detalle para quinteiros ou unidades urbanas equivalentes completas cos seguintes obxectivos: a) Completar ou reaxustar as aliñacións e as rasantes. b) Ordenar os volumes edificables. c) Concretar as condicións estéticas e de composición da edificación complementarias do planeamento.2. Os estudios de detalle en ningún caso poderán: a) Alterar o destino urbanístico do solo. b) Incrementar o aproveitamento urbanístico. c) Reducir ou modificar as superficies destinadas a viais, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou completen. e) Aumentar a ocupación do solo, as alturas máximas edificables ou a intensidade de uso. f) Parcelar o solo. g) Descoñecer ou infrinxir as demais limitacións que lles impoña o correspondente plan. h) Establecer novos usos e ordenanzas. Co presente estudo de detalle modificado cúmprense as determinacións do punto 2. do citado artigo xa que unicamente pretende modificar a ordenación á aliñación da 1.ª Travesía do Muíño co fin de ampliar o futuro espazo público na beirarrúa, así como dar acceso rodado a algunha finca que coa solución existente no PXOM vixente este quedaba imposibilitado.3.–ANTECEDENTES URBANÍSTICOS. O presente estudo de detalle modificado redáctase por mor de modificar unha aliñación do PXOM vixente, aprobado definitivamente o 15 de maio de 2000, modificado puntualmente (M. P. n.º 2) cuxa aprobación definitiva foi o 26 de marzo de 2010. No PXOM actualmente en tramitación, aprobado inicialmente o 28 de novembro de 2012, e publicado no DOG o 31 de decembro de 2012, contémplase a ordenación que propón este estudo de detalle modificado. Con data 19 de agosto de 2013, a Alcaldía do Concello de Coristanco, ditou un decreto polo que se aproba inicialmente o presente estudo de detalle, publicado no DOG n.º 177 de 17 de setembro de 2013. Unha vez exposto ao público durante 20 días, presentáronse dúas alegacións (unha aceptada e outra rexeitada). Con data 27 de novembro de 2013, aprobouse definitivamente o estudo de detalle para reaxuste de aliñacións na 1.ª Travesía do Muíño, publicándose no BOP do 7 de xaneiro de 2014. O 30 de decembro de 2013, recíbese no Concello de Coristanco un requirimento de anulación do acordo plenario polo que se aproba definitivamente o estudo de detalle, baseado fundamentalmente nas incongruencias que xeran os planos de información (do PXOM vixente do ano 2000) e os planos e ordeación (do PXOM en tramitación, aprobado inicialmente). Por este motivo redáctase o presente documento modificado, que non altera o fin do estudo de detalle aprobado definitivamente, se non que unicamente incorpora o plano de ordeación sobre a base cartográfica do PXOM vixente do ano 2000.4.–SOLUCIÓN ADOPTADA. FIXACIÓN DE PARÁMETROS URBANÍSTICOS. A solución proposta modifica unicamente unha aliñación dun quinteiro, ampliando o espazo público e facilitando o acceso rodado a algunha parcela que dá á 1.ª Travesía do Muíño. O fin do estudo de detalle é adaptar dita aliñación á realidade existente, así como corrixir a cartografía no rueiro obxecto do estudo, xa que a existente no PXOM vixente contén erros. O resto dos parámetros urbanísticos mantense, estando o quinteiro obxecto da modificación da aliñación, clasificado como solo urbano ordenanza 1, cuyas determinacións sinálanse deseguido: Artigo 109.–Residencial denso. Ordenanza 1. Tipoloxías edificatorias. Distínguense dúas: a) Quinteiro pechado.–Vivendas plurifamiliares entre medianeiras, formando un quinteiro pechado, sobre un patio. b) Bloque aberto.–Vivendas plurifamiliares formadas por adición de parcelas edificadas entre medianeiras ou por ordenacións volumétricas sobre unidades básicas que se determinan nos planos. Xeran entre si espazos libres de uso público. Cando entre dúas parcelas lindeiras xurdan ordenanzas distintas, resolveranse mediante estudos de detalle tendentes a evitar a aparición de medianeiras vistas de forma permanente. Cando unha parcela linde con outra cualificada como finca protexida, a teórica medianeira poderá ser fachada, téndose que recuar un mínimo 4 m deixando o espazo libre axardinado. Resolveranse mediante estudo de detalle as medianeiras que linden con parcelas exteriores ao límite do solo urbano. Usos: Uso global predominante, residencial. Outros usos permitidos: – Garaxe. Categoría 1.ª, 2.ª, 4.ª e 5.ª. – Comercial. Categoría 1.ª, 2.ª e 3.ª. – Industrial. Categoría 1.ª e 2.ª. – Oficinas. Categoría 1.ª e 2.ª. – Hostaleiro. Categoría 1.ª e 2.ª. – Educativo. Categoría 1.ª e 2.ª. – Sanitario. Categoría 1.ª e 2.ª. – Socio-cultural. Categoría 1.ª e 2.ª. – Relixioso – Deportivo. – Servizos Públicos. As vivendas deben ser exteriores, entendendo por tais as que teñan dous cuartos exteriores ou un de dobre uso. Tamén permítense as vivendas interiores a patio de quinteiro cando no patio se poda inscribir un círculo cuxo diámetro sexa maior ou igual a 16 m. Edificabilidade máxima 3 m²/m² sobre parcela bruta. Parcela mínima 100 m² Ocupación máxima En tipoloxía a) será do 70%. Poderá sempre ocuparse a superficie de solo delimitada pola aliñación interior e exterior a os lindeiros. En tipoloxía b) poderá ocuparse a totalidade da superficie interior do bloque. Altura máxima Catro plantas (B+3); é dicir, 13 m en liña de fachada dende a rasante da beirarrúa ata a parte superior do último forxado.1) A medición de alturas en rúas en pendente realizarase na vertical do punto medio da liña de fachada non pudendo haber nos extremos de esta variacións superiores a 1,20 m sobre a altura máxima permitida, debéndose en caso contrario escalonar a construción, adaptándoa ao perfil da vía de forma que cada tramo de fachada cumpra con estas limitacións.2) En caso de bloques abertos, se a pendente do terreo dera lugar á aparición de plantas semisotos, a altura máxima no punto máis desfavorable non sobrepasará 2,00 m do máximo permitido. Se se sobrepasa esta limitación, deberá escalonarse a edificación. Fondo máximo Limítase o fondo máximo en tipoloxía a) a 24 m en planta baixa. En plantas altas e en ámbalas dúas tipoloxías, axustarase ás aliñacións. Fronte mínimo de parcela 6 m, agás parcelas menores entre edificacións previas a este Plan Xeral; imposibilidade física. En ningún caso será inferior a 4 m. Rasantes Son as actuais de camiños, estradas, etc. Aliñacións Son as que figuran nos Planos de Ordenación e no seu defecto a 6 m do eixo do camiño. Sotos e semisotos Permítense sotos sen computarse edificabilidade sempre e cando non sobrepasen 1 m de altura con respecto á rasante. Permítense semisotos coas limitacións establecidas no apartado de medición de alturas e computarán edificabilidade ao 50% da súa superficie. Chafráns En edificios en esquina, establecerase un chafrán cuxas dimensións mínimas serás as determinadas por un segmento cuxos extremos estarán a 3,00 m do punto de intersección das aliñacións, cun mínimo de fronte de chafrán a 3,00 m. Este chafrán manterase en toda a altura da edificación. Cuberta Los faldróns de cuberta realizaranse sen quebras e cunha pendente máxima de 35.º sexaxesimais sobre a parte superior do forxado da derradeira planta, en punta de voo, se o houbera, de cada unha das súas fachadas, sen superar en ningún punto os 3,60 m de altura. O seu uso poderá ser residencial e/ou rochos e servizos xerais da edificación sen que compute a súa edificabilidade. En ningún caso poderán sobresaír elementos sobre o espazo así definido, agás o espazo que acolle a maquinaria do ascensor, os de evacuación de fumes, antenas e pararraios necesarios. Permítense bufardas sempre e cando a súa cuberta sexa a 2 ou 3 augas e o seu cumio sexa horizontal e perpendicular ao cumio principal da cuberta. Ocuparán un máximo do 40% da fronte da cuberta. Non se permiten terrazas nas cubertas. Os materiais de acabado será axeitados para resolver satisfactoriamente a función encomendada. As pranchas onduladas de fibrocemento cubriranse con tella curva cerámica, sendo este material de uso preferente. Garaxe Crearase unha paraza de garaxe por cada vivenda e por cada 100 m² de superficie construída destinada a outros usos. Poderá situarse en planta baixa ou semisoto non computando edificabilidade. En todo caso realizarase un portal horizontal de medidas mínimo de 5x3 m na saída ao espazo público. A rampla terá unha pendente máxima de 16% nos tramos rectos e do 12% nos curvos. Nas ampliacións, reformas ou cambios de uso de edificacións existentes non é obrigatorio o cumprimentar a dotación de prazas de aparcamento, sempre e cando non se supere nas ampliacións a 8 vivendas e os comerciais correspondentes, ou a súa equivalente no uso que sexa compatible. Patios das edificacións Tanto os patios interiores como os abertos a fachadas deberán cumprir co descrito no título IV deste Plan no referente a condicións de habitabilidade dp decreto 311/1992 de 12 de novembro, da Xunta de Galicia.5.–XUSTIFICACIÓN DO CUMPRIMENTO DA LEXISLACIÓN DE ACCESIBILIDADE E SUPRESIÓN DE BARREIRAS ARQUITECTÓNICAS NA COMUNIDADE AUTÓNOMA DE GALICIA. Segundo se desprende da lexislación sectorial en materia de accesibilidade e supresión de barreiras, os estudos de detalle, como documentos de planeamento de desenvolvemento, deben recoller os criterios básicos que permitan o cumprimento da Lei naqueles espazos de uso público de nova creación. Con el presente estudo de detalle modificado mellóranse as condiciones de accesibilidade ao ampliar o espazo público, pudendo ter beirarrúas de maior dimensión. O correspondente proxecto de urbanización que desenvolva o presente estudo de detalle modificado deberá contemplar, a seguinte normativa. ESTUDIO DE DETALLE MODIFICADO PARA REAXUSTE DE ALIÑACIÓNS EN 1.ª TRAVESÍA DO MUÍÑO. CORISTANCO PROMOTOR: CONCELLO DE CORISTANCO ARQUITECTO: D. ION MARIAN VALENTIN ANTONIO DAYNES GUILLAMAT DATA: ABRIL DE 2014 PLANOS